12. ΝΟΜΟΘΕΤ. ΔΙΑΤΑΓΜΑ υπ’ αριθ. 1771 της 30 Ιουλ. /18 Σεπτ. 1942 (ΦΕΚ Α΄  237) Περί συμπληρώσεως διατάξεων του υπ’ αριθ. 2125/1939 Α. Νόμου «περί εκπαιδεύσεως κ.λπ.». Εκυρώθη δια της υπ’ αριθ. 296/1946 πράξ. Υπ. Συμβουλίου. Άρθρον μόνον.-1.Κατ’ επέκτασιν των διατάξεων του άρθρ. 70 του υπ’ αριθ. 2125/1939 Α. Νόμου «περί εκπαιδεύσεως στελεχών» επιτρέπεται εις τον Υπουργόν της Εθνικής Αμύνης όπως χορηγή εκπαιδευτικάς αδείας δια την αλλοδαπήν προς εκπαίδευσιν εις Ανωτάτας Σχολάς εις μαθητάς των τέως Στρατιωτικών Σχολών (Ευελπίδων - Δοκίμων Ικάρων) φοιτώντας εις τας Ανωτάτας Σχολάς της ημεδαπής και όντας τελειοφοίτους Γυμνασίου επί τη αιτήσει τούτων εφ’ όσον τυγχάνουσι γνώσται της γλώσσης του Κράτους εις ο μεταβαίνουσι και συγκεντρούσι τα απαραίτητα λοιπά προσόντα προς φοίτησιν εις Ανωτάτας Σχολάς της αλλοδαπής. 2.Οι εν παρ. 1 μεταβαίνοντες εις αλλοδαπήν μαθηταί δικαιούνται πλήρων των αποδοχών των (μισθοί και πάσης φύσεως επιδόματα) μέχρι της επανόδου των. Ούτοι δεν δικαιούνται οδοιπορικών εξόδων μεταβάσεως και επανόδου . Ούτοι υποχρεούνται να υπηρετήσωσιν εις κρατικάς Υπηρεσίας επί 20ετίαν από της επανόδου των εκ της αλλοδαπής. 3.Πάσα λεπτομέρεια απαιτουμένη δια την εκτέλεσιν του παρόντος Ν. Δ/τος κανονίζεται δια διαταγών του Υπουργείου Εθνικής Αμύνης. 